Privatizációtól tartanak
A tervezett kórháztörvénybõl eredõ privatizáció elõkészületeit látja dr. Molnár Ágnes, a soproni önkormányzat egészségügyi és szociális bizottságának elnöke abban, hogy félmilliárdos radiológiai mûszerbeszerzésre mondott igent a közgyûlés szocialista többsége.
– Minden jel arra utal, hogy Sopronban is elõkészület alatt áll a kórház-privatizáció – jelentette be tegnap dr. Molnár Ágnes, a szakbizottság elnöke, hozzátéve, az önkormányzat legnagyobb intézménye igazi gyöngyszem, mely kiváló hotelszolgáltatást nyújt, jól képzett szakembereket foglalkoztat, s a mûszerbeszerzés után egyedülállóan modern radiológiával is rendelkezik majd. A jó adottságokkal és hatalmas kapacitással is rendelkezõ Erzsébet-kórház sorsa kétségessé, a betegeké pedig bizonytalanná válik, ha a jövõben profitérdekeltségû cégek irányítanak az egészségügyben.

Kizárólag nonprofit átalakítás
A bizottság elnöke kizárólag olyan kórház-privatizációt tud támogatni, ami a nonprofit átalakításra – egyházi, önkormányzati, alapítványi intézményekre – ad lehetõséget.
Hogy látja a Polgári Összefogás a kórházba kirendelt önkormányzati biztos jelentését, az intézkedési tervet és a mûszerbeszerzés hátterét? Errõl tartott tegnap sajtótájékoztatót a legnagyobb ellenzéki frakció vezetõje, Abdai Géza és dr. Molnár Ágnes, az egészségügyi és szociális bizottság elnöke, akik hangsúlyozták, szakmai szempontok alapján akarják a város közvéleménye elé tárni a valós helyzetet.

Félmilliárdos mûszerbeszerzés a radiológián
– Az önkormányzati biztos jelentése súlyos megállapításokat tartalmaz, márpedig a kórház hanyatlása a túlzott rekonstrukcióval még akkor elkezdõdött, amikor a mostani kórházvezetés irányította az intézményt – szögezte le dr. Molnár Ágnes, nem feledve azt sem, hogy Perényi László önkormányzati biztos akkoriban tanácsadóként szintén közremûködött a folyamatokban. A Polgári Összefogás nem érti, miért kell a jelenlegi osztályvezetõ fõorvosoknak pályázniuk saját állásaikra, s miért nincsenek a jelentésben költségelemzések, tárgyi és személyi mutatók.
Váratlanul érte a Polgári Összefogást a közgyûlésen az a sürgõsségi indítvány, ami a radiológia félmilliárdos mûszerbeszerzésérõl szólt. Bár nem kaptak a döntéshez megfelelõ érveket, a szocialista többség megszavazta a 300 milliós önrész vállalását. „A jelenlegi helyzetben, amikor az iskoláknak takarékoskodniuk kell, s a kórház más osztályain sürgetõbb mûszerbeszerzés is indokolt lenne, nem tartjuk ehhez elérkezettnek az idõt" – szögezte le dr. Molnár Ágnes a sajtótájékoztatón.
Kapcsolódó cikkek >>
Lemondott a kórházigazgató (2002-12-19) >>
Pontosabb diagnosztika új készülékkel (2002-12-17) >>
Nem sértett jogszabályt a kórház (2002-12-09) >>